[pic] | KOMISIA EURÓPSKYCH SPOLOČENSTIEV | Brusel, 09.09.2005 KOM(2005) 414 v konečnom znení 2005/0172 (ACC) Návrh ROZHODNUTIA RADY o stanovisku Spoločenstva k predĺženiu Medzinárodnej dohody o cukre z roku 1992 (PREDLOžENÁ KOMISIOU) ODÔVODNENIE 1. Medzinárodná dohoda o cukre z roku 1992 nadobudla platnosť 1. januára 1993. K jej predĺženiu na ďalšie dva roky došlo päťkrát. To znamená, že platnosť dohody uplynie 31. decembra 2005. 2. Na stretnutí Medzinárodnej rady pre cukor 26. mája 2005 sa navrhlo predĺženie Dohody o ďalšie dva roky do 31. decembra 2007 podľa ustanovení článku 45.2 Dohody. 3. Tento návrh má tieto dopady na rozpočet: Príspevok Európskeho spoločenstva do administratívneho rozpočtu Medzinárodnej organizácie pre cukor je uvedený v rozpočtovom riadku 05 06 01 (medzinárodné dohody v oblasti poľnohospodárstva) v kapitole 4 finančných výhľadov (vonkajšie vzťahy). Dopady tejto dohody na rozpočet v roku 2006 sa zohľadnili v predbežnom návrhu rozpočtu Európskych spoločenstiev a v roku 2007 sa s nimi ráta a sú zlučiteľné s navrhovanými finančnými výhľadmi. 4. Účelom tohto návrhu je splnomocniť Komisiu, aby v mene Spoločenstva vyjadrila svoje priaznivé stanovisko k predĺženiu Medzinárodnej dohody o cukre z roku 1992. 1. 2005/0172 (ACC) Návrh ROZHODNUTIA RADY o stanovisku Spoločenstva k predĺženiu Medzinárodnej dohody o cukre z roku 1992 RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v spojení s druhým pododsekom článku 300 ods. 2, so zreteľom na návrh Komisie, keďže: (1) Medzinárodná dohoda o cukre z roku 1992 bola schválená Európskym hospodárskym spoločenstvom rozhodnutím Rady 92/580/EHS[1] a naposledy bola predĺžená v roku 2003 na ďalšie dvojročné obdobie. Táto dohoda je platná do 31. decembra 2005, pokiaľ po tomto dátume nedôjde k jej predĺženiu najviac o dva roky rozhodnutím Medzinárodnej rady pre cukor. (2) Ak by malo ES samo vykonávať tie isté činnosti, ktoré vykonáva Medzinárodná organizácia pre cukor, ktorá je zodpovedná za spravovanie dohody, celkové náklady by boli oveľa vyššie, ako je výška príspevkov členských štátov. Predĺženie dohody je preto v záujme Spoločenstva. (3) Komisia, ktorá zastupuje Spoločenstvo v Medzinárodnej rade pre cukor, by mala byť splnomocnená na vyjadrenie priaznivého stanoviska k tomuto predĺženiu a na hlasovanie v jeho prospech, ROZHODLA TAKTO: Jediný článok Komisia sa týmto splnomocňuje, aby v mene Európskeho spoločenstva vyjadrila v Medzinárodnej rade pre cukor priaznivé stanovisko k predĺženiu Medzinárodnej dohody pre cukor z roku 1992 po 31. decembri 2005 na obdobie ďalších dvoch rokov a hlasovala v jeho prospech. V Bruseli Za Radu predseda FINANČNÝ VÝKAZ K PRÁVNYM AKTOM Politická oblasť: Poľnohospodárstvo a rozvoj vidieka Činnosť: Medzinárodné dohody v oblasti poľnohospodárstva | NÁZOV OPATRENIA: PRÍSPEVOK EURÓPSKEHO SPOLOčENSTVA V MEDZINÁRODNEJ ORGANIZÁCII PRE CUKOR | 1. ROZPOČTOVÝ RIADOK + KAPITOLA KAPITOLA 4 – VONKAJšIE VZťAHY 05 06 01: Medzinárodné dohody v oblasti poľnohospodárstva 2. VŠEOBECNÉ ČÍSELNÉ ÚDAJE 2.1. Celková dotácia opatrenia (časť B): 930 000 eur na záväzok 2.2. Doba platnosti: 1.1.2006 – 31.12.2007 2.3. Viacročný celkový odhad výdavkov (v miliónoch eur) (*): 2006 | 2007 | Spolu | Záväzky | 0,460 | 0,470 | 0,930 | Platby | 0,460 | 0,470 | 0,930 | (*) EU-25 na základe odhadov budúcich príspevkov nových členských štátov v Medzinárodnej organizácii pre cukor. | 2.4. Zlučiteľnosť s finančným plánom a finančnými výhľadmi X Návrh je zlučiteľný s existujúcim finančným plánom. 2.5. Finančný dopad na príjmy X Žiadny finančný dopad (týka sa technických aspektov implementácie opatrenia). 3. CHARAKTERISTIKY ROZPOČTU Druh výdavkov | Nový | Spoluúčasť EFTA | Spoluúčasť kandidátskych krajín | Kapitola finančných výhľadov | Povinné výdavky | Diferencované výdavky | NIE | NIE | NIE | 4 – Vonkajšie vzťahy | 4. PRÁVNY ZÁKLAD Článok 133 Zmluvy. 5. OPIS A ZDÔVODNENIE 5.1. Potreba intervencie Spoločenstva ES musí byť so zreteľom na jeho hospodársky význam predovšetkým v poľnohospodárskom sektore zastúpené v medzinárodných dohodách v oblasti poľnohospodárstva, ktoré predstavujú dôležité prostriedky z aspektu pokračovania globálneho rozvoja a zastupovania záujmov Spoločenstva v súvislosti s príslušnými výrobkami. Platenie členských príspevkov ES umožňuje uskutočňovať ciele Medzinárodnej dohody o cukre. Medzinárodná organizácia pre cukor, ktorá je zodpovedná za spravovanie dohody, podporuje ciele dohody, akými sú medzinárodná spolupráca, výmena štatistických informácií, predbežné odhady trhových perspektív, atď. Je preto v záujme ES, aby participovalo na dohode. Členské príspevky sú stanovené na ročnej báze a musia sa platiť po dobu, kým je ES členom dohody. Je zrejmé, že v prípade, ak by ES muselo vykonávať tie isté činnosti, aké vykonáva Medzinárodná organizácia pre cukor, na vlastné náklady, celkové náklady by boli oveľa vyššie, ako sú náklady na členské príspevky. 5.2. Plánované opatrenia a formy intervencie na ťarchu rozpočtu Spoločenstva ES platí na základe Medzinárodnej dohody o cukre ročný členský poplatok. Tieto poplatky sa musia platiť po dobu, kým je ES signatárom dohody. Európska komisia sa neobmedzene zúčastňuje na činnostiach Medzinárodnej organizácie pre cukor a využíva všetky výhody členstva. 6. FINANČNÝ DOPAD 6.1. Celkový finančný dopad na časť B (*) Záväzky v miliónoch eur (po tretie desatinné miesto) Rozpis | Rok 2006 | Rok 2007 | Spolu | Príspevok ES | 0,460 | 0,470 | 0,930 | SPOLU | 0,460 | 0,470 | 0,930 | (*) EU-25 na základe odhadov budúcich príspevkov nových členských štátov v Medzinárodnej organizácii pre cukor. | 6.2. Spôsob výpočtu Každý príspevok je stanovený proporcionálne k počtu hlasov pridelených príslušným členom (spolu 2000) a proporcionálne k významu na medzinárodnom trhu s cukrom. Pre roky 2006 a 2007 sa odhaduje počet hlasov Spoločenstva na 542, čo zodpovedá príspevku Spoločenstva vo výške 460 000 a 470 000 eur. 7. DOPAD NA PERSONÁLNE A ADMINISTRATÍVNE VÝDAVKY 7.1. Dopad na ľudské zdroje Druh pracovného pomeru | Personál zodpovedný za implementáciu opatrenia:existujúce a/alebo dodatočné zdroje | Spolu | Opis úloh vyplývajúcich z opatrenia | Počet miest na dobu neurčitú | Počet miest na dobu určitú | Stáli zamestnanci alebo dočasní zamestnanci | A B C | 0,3 – – | – – – | 0,3 – – | Príprava účasti na zasadnutiach Medzinárodnej organizácie pre cukor a následné opatrenia | Iné ľudské zdroje | – | – | – | Spolu | 0,3 | – | 0,3 | 7.2. Celkový finančný dopad na ľudské zdroje Druh ľudských zdrojov | Suma (EUR) | Spôsob výpočtu | Stáli zamestnanci Dočasní zamestnanci | 32 400 | 0,3 x 108 000 | Iné ľudské zdroje | Spolu | 32 400 | Sumy predstavujú celkové náklady na dvanásť mesiacov. 8. POKRAČOVANIE A HODNOTENIE 8.1. Pokračovanie opatrení Členovia Medzinárodnej organizácie pre cukor pozorne sledujú jej činnosti a ES sa zúčastňuje na pravidelných zasadnutiach Medzinárodnej organizácie pre cukor v plnom rozsahu. Pravidelne sa uverejňuje správa o činnostiach Medzinárodnej organizácie pre cukor. 9. OPATRENIA PROTI FINANČNÝM PODVODOM Platby sa zasielajú priamo na bankový účet Medzinárodnej organizácie pre cukor po prijatí písomnej žiadosti a overení, či je žiadosť v súlade s príspevkom, ktorý schválila Rada Medzinárodnej organizácie pre cukor. [1] Ú. v. ES L 379, 23.12.1992, s. 15.